અમદાવાદ શહેર સહિત દેશભરમાં સ્વચ્છતા અભિયાન ચાલી રહ્યું છે ત્યારે ‘સ્વચ્છ ભારત’ના સૂત્રની હાંસી ઉડાવતા આરટીઓ સુભાષબ્રિજના કમ્પાઉન્ડમાં ઠાલવવામાં આવી રહેલો કચરાનો ઢગલો દેખાઇ રહ્યો છે. કચેરીના કમ્પાઉન્ડમાં જ્યાં ફોર વ્હિલર્સની નંબર પ્લેટની કામગીરી ચાલતી રહે છે ત્યાં બરાબર આરટીઓ કચેરીનું પ્રવેશદ્વાર છે અને જ્યાંથી સત્તાવાળાઓની ગાડીઓ આવનજાવન કરે છે ત્યાં જ બરાબર કમ્પાઉન્ડની વચ્ચે આરટીઓમાંથી વાળવામાં આવતો કચરો, પ્લાસ્ટિકની થેલીઓ, ચાના કપ સહિતનો કચરો ભેગો કરવામાં આવતાં આસપાસથી પસાર થતા નાગરિકો વાસના કારણે મોં પર રૂમાલ ઢાંકીને ચાલે છે.